Shadley bly besig in Seattle, Amerika | Netwerk24
Deur Johann de Jager 22 Mei 2020 20:00
Shadley van Schalkwyk Foto: Gallo Images
Die gewese Knights-naatbouler Shadley van Schalkwyk beoog om ’n nuwe loopbaan in Amerika uit te kap.
Die 31-jarige Van Schalkwyk het gedurende die plaaslike eendagreeks ’n kontrak as speler/afrigter by Seattle in die VSA beklink.
Hoewel die Covid-19-pandemie nie lank ná sy aankoms nie alles tot stilstand gebring het, is Van Schalkwyk geensins ledig nie.
Hy hou hom besig met verskeie kursusse vir die pad vorentoe.
Hy bied in smiddae ook aanlyn afrigting aan vir kinders van die Willow Cricket Academy Seattle.
Van Schalkwyk mis sy vrou, Anzél, en sy jarelange kameraderie van sy spanmaats in Bloemfontein.
“My vrou se visum-afspraak was net nadat pres. Cyril Ramaphosa die inperking in Suid-Afrika aangekondig het. Haar is afspraak is uitgestel en intussen weer aangeskuif.”
Hy het darem twee huismaats by sy blyplek oorkant die Microsoft-gebou.
“Dis ’n opwindende reis tot dusver, maar ek gaan nie jok nie, ek mis almal by die huis.
“Dis nogal vreemd om nie in ’n spanomgewing te wees nie. Dit was vir meer as 12 jaar deel van my lewe. Dit is iets nuuts, maar ek geniet dit.”
Van Schalkwyk sê daar gaan later nog ’n Suid-Afrikaanse krieketspeler by hom aansluit wie se naam hy nog nie kan bekend maak nie.
Meer oor: Shadley Van Schalkwyk | Vsa | Seatle | Knights | Krieket | Eendagreeks | Kontrak
Cartwright het ’n hart wat klop vir krieket